**1-жүргізуші:** Армысыздар, қымбатты ханымдар мен мырзалар.

**2-жүргізуші.** Қайырлы күн, ұлағатты ұстаздар, ата-аналар, жалынды да, жігерлі жас достарым мен қонақтарым.

Кездескен соң күзімен

Бұтағынан үзілген

Ақ жапырақ – сары алтын

Айналаның бәрі алтын.

Берекелі де, мерекелі алтын күз мерекелеріңіз құтты болсын.

**1-жүргізуші**:

Қош келдіңіз көрермен,

«Күзгі бал» сын-кешіне

Отырыңыз қол соғып,

Шат күлкіге бөліне.

Көбейді құт-береке,

Астық толы қоймамыз

Құтты болсын мереке,

«Алтын күзді» тойлаймыз.

**2-жүргізуші:**

Алтын куз біз бен сізге шуақ шашсын,

Көңілді серіппелі күйін ашсын.

Бақ пен шаттық бірге қаттар қонып,

Береке бірлікпенен ортақтассын.

**1-жүргізуші:**

Уа, халайық,халайық.

Мұнда назар салайық!

Мерекесі халықтың

Алтын күзге арналған

Кешімізді бастайық.

**2-жүргізуші**: Бүгінгі кешіміздің шымылдығын ашып беру үшін Жылымды негізгі мектебінің директоры, Жылқыбай Нариман Малғаждарұлына сөз береміз!

**1-жүргізуші**:

Әділ қазы, ақ қазыға бір сәлем

Әділдікке бас иеді күллі әлем

Жүйрік озар сайыстарда неше бір

Сарапқа сал, әділдікпен шеше біл деп, бүгінгі әділ – қазылар алқасымен таныс болыңыздар.

**1-жүргізуші**:

Жылымды негізгі мектебінің директоры Жылқыбай Нариман Малғаждарұлы.

2-жүргізуші:

Жылымды негізгі мектебінің орыс тілі пәнінің мұғалімі Омарова Сарайн Шоқановна

**1-жүргізіші:**

Жылымды негізгі мектебінің қазақ тілінің мұғалімі Тұрысбеков Мади Кенжебайұлы.

**2-жүргізуші:** Бүгінгі « Күз келді, алақай»! мерекесінің бағдарламасымен таныс болыңыздар. Бағдарламада:

|  |  |  |
| --- | --- | --- |
| № | Атауы | Түрі |
| 1 | Топты таныстыру (топтың аты, эмблемасы) | Оқушылардың фантазиясына байланысты |
| 2 | Сұрақ-жауап | ---- |
| 3 | Өнерлі өрге жүзер | Әе немесе би |
| 4 | Бес әзіл | КВН |
| 5 | Үй тапсырмасы | Натюрморт/рухани жаңғыру аясында, жеміс-жидектер |
| 6 | Мода | Күзге байланысты |
| 7 | Қызықты ойын | ----- |
| 8 | Ас адамның арқауы | Күзгі салат |
| 9 | Күз ханшайымы мен ханзадасы | Күзгі вальс |

***1-Жүргізуші:*** Құрметті көрермендер қатысушыларымызға сәттілік тілей отырып, «Күз келді алақай» атты сайысымыздың бірінші бөлімін бастайық. Әр сынып өз өнерлерін ортаға салып, топтарын таныстырады. (қатысушыларға сөз беріледі) Қол соғып қошеметтеп қарсы алыңыздар.

***2-Жүргізуші:***Бәйгеге түсіп жарыспай,

Жүйріктің бағы жанар ма?

Білім мен өнер жарысып,

Тәрбие – тәлім табар ма?

Бұл бәйге ойдың бәйгесі,

Кім жүйрік ойға сол алда –дей келе ІІ-кезеңімізді бастайық. Қошеметтеп қарсы алыңыздар.

***2-Жүргізуші:*** Ал кімнің өнері бар қаншалықты,

Би билеп, ал біреуі ән салыпты.

Бүгінгі сайыста бәйге алуға

Үміткерлер аянбай жан салыпты дей келе, екінші кезеңімізді **« Өнерлі өрге жүзер/ән немесе би/»** сайысына кезек берейік.

***1-Жүргізуші:***

**Бес әзіл / КВН/**

Жайдарман-ау, жайдарман

Күлкі толы бұл алаң

Жасы мен қарттарын

Жинап алған ду-думан, дей келе келесі кезекті 5 әзіл сайысына береміз.

2- жүргізуші:Құрметті әділ қазылар алқасы. Үй тапсырмасы кезеңі бойынша дайын натюрмортты қарап, бағасын беріңіздер.

1-жүргізуші:

Бүгінгі кеш өтіп жатыр мәніменен,

Әр сұлу әсем болар сәніменен.

Өнерлерін көрсетсін, кезекпенен-

Дей келе күзгі сән үлгісі бөліміне көшейік.

2-жүргізуші:

Қазақтың түрлі-түрлі ойыны бар

Оның сырын ашқанға жұрт қызығар

Ойын ойнап көрермендер қатыссын

Сол себептен әр сыныппен ойындар ойнаталық.

1-жүргізуші.

Көріп кеттік өнерлерін топтардың,

Қимылдары жүргендей бір жай ұшып

Мерекелік күз салатын жасапты,

Әділдігін беріп көрші қазылар дей келе 8 бөлімге кезек берейік.

2- жүргізуші:

Ханшайыммен ханзадамыз қосылып

Би билесін думандатып шырқатып

Әр қимылы бізге қызық ағайын

Қол соғып, қошеметтеп қояйық, - деп вальс биін тамашалайық.

1-жүргізуші:

Байқауының нағыз ханзадасы мен ханшайымын жариялау үшін ортаға қазылар алқасын шақырамыз.

2-жүргізуші:

Қымбатты көрермендер! Жеңіпаздарымызға биік шындарды бағындырып, қонар тұғырлары биіктей берсін дей отырып кешімізді осымен аяқтаймыз.

1-жүргізуші:

Тамашалағандарыңызға рахмет, сау-саламатта болыңыздар.